Боян Бойчев
Победен

chitanka.info

Пропадам, пропадам в тъмнината,

Загубил и вяра, и надежда, и сили,

Уморени до болка са сетивата,

В мен гладни вълците вият.

Насъбрах вече цяло сърце с поражения,

Есен е, есен все по-студена,

Загубих всички възможни сражения,

Ранен съм, вятърът свири край мене.

А изрисувах такива картини миражни,

С багри от есенни клони,

Мечтаех тайно за Ермитажа,

Но всичко е спомен, всичко е спомен.

И все по-тъжни вече са дните,

И все по-самотни са часовете,

Само дъждът, само дъждът скита

Сред мечти, гаснещи неусетно.

15.10.2006 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.